श्री रत्नेश्वर महादेव मंदिर (कराची)

रत्नेश्वर महादेव मंदिर हे पाकिस्तानमधील कराची येथील ऐतिहासिक भूमिगत हिंदू मंदिर आहे. हे क्लिफ्टनमधील क्लिफ्टन बीच जवळ आहे. हे मंदिर वार्षिक शिवरात्री उत्सवासाठी प्रसिद्ध आहे. या धार्मिक उत्सवादरम्यान, सुमारे २५,००० यात्रेकरू येथील मंदिराला भेट देतात.

 स्थापत्यशास्त्र 
श्री रत्नेश्वर महादेव मंदिर हे सहा स्तरांचे भूमिगत मंदिर आहे. जहांगीर कोठारी परेडजवळ दोन जिने आहेत. जे भूमिगत स्तराकडे जातात. चौथा भूमिगत स्तर संगमरवरी दगडाने बनवलेला मजला आहे. पाचव्या स्तरावर एक बोगदा आहे जो मोहट्टा पॅलेसकडे जातो असे मानले जाते. येथे असलेल्या गुहेच्या आत गोड्या पाण्याचा झराही आहे. हे एक स्थापत्यशास्त्राचे उत्तम उदाहरण आहे.

२०१४ मध्ये, क्लिफ्टन वाहतूक सुधारणा प्रकल्पांतर्गत मंदिराजवळ दोन अंडरपास आणि उड्डाणपुलाचे बांधकाम सुरू करण्यात आले. यामुळे गुहेला भेगा पडू लागल्या.Shazia Hasan (10 August 2014). "Cracks appear in Clifton temple near traffic project". Dawn. Retrieved 31 July 2020. याविरोधात पाकिस्तान हिंदू पंचायतीने सर्वोच्च न्यायालयात खटला दाखल केला आणि न्यायालयाने मंदिराच्या जीर्णोद्धाराचे आदेश दिले.

 धार्मिक महत्त्व 
कराचीतील हिंदूंचा असा विश्वास आहे की शिवाचा तिसरा डोळा समुद्रावर नजर ठेवतो आणि पूरसारख्या सागरी आपत्तींना प्रतिबंध करतो. असे मानले जाते की या गुहेत भगवान शिव राहत होते. गुरू नानक या गुहेत ध्यान करत होते.

 शिवरात्रीचा उत्सव 
शिवरात्रीच्या रात्री, कराचीतील हिंदू उपवास करतात आणि मंदिरात जातात. नंतर, चनेसर गोठमधील भक्त शिवाच्या मूर्तीला स्नान करण्यासाठी गंगेचे पाणी घेऊन मंदिरात येतात. या पाण्याला पवित्र मानले जाते. पहाटे ५ वाजेपर्यंत पूजा केली जाते, त्यानंतर आरती केली जाते. त्यानंतर भाविक अनवाणी चालत महिलांसोबत फुले, अगरबत्ती, तांदूळ, नारळ आणि दिवा असलेली पूजेची थाळी घेऊन समुद्रात घेऊन जातात. त्यानंतर ते उपवास सोडतात. उपवास सोडण्यासाठी ते नाश्त्यासाठी मंदिराच्या स्वयंपाकघरात तयार केलेले अन्न खातात.Shazia Hasan (7 March 2016). "Hindus celebrate Maha Shivratri festival in Karachi". Dawn. Retrieved 31 July 2020.

 हे सुद्धा पहा 

 रामापीर मंदिर तांडो अल्लायार
 उमरकोट शिवमंदिर
 श्री कृष्ण मंदिर, रावळपिंडी
 कृष्ण मंदिर, सादिकाबाद
 दर्यालाल मंदिर
 पंचमुखी हनुमान मंदिर
 रत्नेश्वर महादेव मंदिर, वाराणसी

 संदर्भ 

वर्ग:पाकिस्तानमधील हिंदू मंदिरे
वर्ग:कराची